Det er en god idé at lave en sø
Vandhuller og søer er med til at skabe variation i landskabet og skabe levesteder for padder, fugle, pattedyr, insekter, vandplanter m.fl. Ud over at glæde naturen bliver et vandhul på ejendommen ofte til stor glæde for ejeren.
Både oprensning og nyetablering af vandhuller kræver en tilladelse fra kommunen. Ansøgningsskema ligger i selvbetjeningsbjælken øverst på siden. Visse steder med værdifuld natur kan der ikke gives tilladelse til at grave vandhuller, men som regel kan lodsejer og kommunen i fællesskab finde frem til en placering, der ikke volder problemer.
I folderen Gode råd om anlæg og pleje af søer kan du læse om, hvordan man bedst anlægger en sø. Du kan også få folderen fra kommunen, Naturcenteret.
Her finder du et ansøgningsskema, hvis du vil søge om at grave en sø.